ਸਿਰਲੇਖ: ਮੋਦੀ ਨੂੰ 2014 ’ਚ ਚੁਣੌਤੀ ਦੇਣ ਵਾਲੇ ਸੂਬੇ ਵਿੱਚ ਲੋਕ ਨਿਰਾਸ਼ ਕਿਉਂ\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਕਰੁਣਾਨਿਧੀ ਅਤੇ ਜੈਲਲਿਤਾ ਦੋਵੇਂ ਦੋ ਵੱਡੇ ਨੇਤਾ ਸਨ ਅਤੇ ਮੁੱਖ ਮੰਤਰੀ ਵੀ ਰਹੇ ਸਨ

ਦਸੰਬਰ 2016 'ਚ ਜੈਲਲਿਤਾ ਦੀ ਮੌਤ ਤੋਂ ਕਰੀਬ ਦੋ ਸਾਲ ਬਾਅਦ ਪਿਛਲੇ ਸਾਲ ਅਗਸਤ 'ਚ ਕਰੁਣਾਨਿਧੀ ਦੀ ਵੀ ਮੌਤ ਹੋ ਗਈ ਸੀ। 

ਜਿਸ ਤੋਂ ਬਾਅਦ ਡੀਐੱਮਕੇ ਦੀ ਕਮਾਨ ਸਟਾਲਿਨ ਦੇ ਹੱਥਾਂ 'ਚ ਜਦਕਿ ਏਆਈਡੀਐੱਮਕੇ ਦੇ ਦੋ ਧੜੇ ਹੋ ਗਏ ਹਨ। 

ਇੱਕ ਧੜਾ ਪਲਾਨੀਸੁਆਮੀ ਅਤੇ ਪਨੀਰਸੈਲਵਮ ਦੇ ਹੱਥਾਂ 'ਚ ਹੈ। ਦੂਜੇ ਧੜੇ ਦੇ ਟੀਟੀਵੀ ਦਿਨਾਕਰਨ ਦਾ ਦਾਅਵਾ ਹੈ ਕਿ ਉਨ੍ਹਾਂ ਦਾ ਧੜਾ ਹੀ ਅਸਲੀ ਏਆਈਏਡੀਐੱਮਕੇ ਹੈ। 

ਇਡਾਪੱਡੀ ਕੇ ਪਲਾਨੀਸੁਆਮੀ ਦੀ ਅਗਵਾਈ 'ਚ ਤਮਿਲ ਨਾਡੂ 'ਚ ਏਆਈਏਡੀਐੱਮਕੇ ਦੀ ਸਰਕਾਰ ਹੈ ਜਦਕਿ ਓ ਪਨੀਰਸੈਲਵਮ ਉੱਪ-ਮੁੱਖ ਮੰਤਰੀ ਹਨ। 

ਸਾਲ 2016 'ਚ ਵਿਧਾਨ ਸਭਾ ਚੋਣਾਂ ਜਿੱਤਣ ਦੇ ਕੁਝ ਸਮੇਂ ਬਾਅਦ ਹੀ ਜੈਲਲਿਤਾ ਦੀ ਮੁੱਖ ਮੰਤਰੀ ਕਾਰਜਕਾਲ ਦੌਰਾਨ ਹੀ ਮੌਤ ਹੋ ਗਈ ਸੀ। 

ਯਾਨਿ ਅੱਜ ਦੀ ਤਰੀਕ 'ਚ ਤਮਿਲ ਨਾਡੂ ਦੀ ਸਿਆਸਤ 'ਚ ਰਾਸ਼ਟਰੀ ਪਛਾਣ ਦਾ ਕੋਈ ਨੇਤਾ ਨਹੀਂ ਹੈ ਅਤੇ ਭਾਜਪਾ ਏਆਈਏਡੀਐੱਮਕੇ ਦੇ ਨਾਲ ਮਿਲ ਕੇ ਇੱਥੇ ਪ੍ਰਭਾਵ ਵਧਾਉਣ ਦੀ ਕੋਸ਼ਿਸ਼ 'ਚ ਹੈ। 

ਸਿਆਸੀ ਇਤਿਹਾਸ 

ਇਹ ਉਹ ਸੂਬਾ ਹੈ ਜਿੱਥੇ 1967 'ਚ ਕਾਂਗਰਸ ਦੇ ਸੱਤਾ ਤੋਂ ਬਾਹਰ ਜਾਣ ਤੋਂ ਬਾਅਦ ਤੋਂ ਹੀ ਦ੍ਰਵਿਡ ਪਾਰਟੀਆਂ ਦਾ ਦਬਦਬਾ ਰਿਹਾ ਹੈ ਅਤੇ ਕੌਮੀ ਦਲਾਂ ਨੇ ਦ੍ਰਵਿਡ ਪਾਰਟੀਆਂ ਦੀ ਅਗਵਾਈ 'ਚ ਹੀ ਸਹਿਯੋਗੀਆਂ ਦੀ ਭੂਮਿਕਾ ਨਿਭਾਈ ਹੈ। 

ਇਹ ਵੀ ਪੜ੍ਹੋ-

ਡੀਐਮਕੇ ਦੀ ਕਮਾਨ ਸਟਾਲਿਨ ਦੇ ਹੱਥਾਂ 'ਚ ਹੈ

ਚੇਨੱਈ ਦੇ ਪ੍ਰਸਿੱਧ ਮਰੀਨਾ ਬੀਚ 'ਤੇ ਕਈ ਲੋਕਾਂ ਨੇ ਗੱਲਬਾਤ 'ਚ ਕਿਹਾ ਹੈ ਕਿ ਕਰੁਣਾਨਿਧੀ ਅਤੇ ਜੈਲਲਿਤਾ ਦੇ ਜਾਣ ਤੋਂ ਬਾਅਦ ਉਨ੍ਹਾਂ ਨੂੰ ਸਮਝ ਨਹੀਂ ਆ ਰਿਹਾ ਹੈ ਕਿ ਨਵੇਂ ਚਿਹਰਿਆਂ 'ਚੋਂ ਕਿਸ 'ਤੇ ਭਰੋਸਾ ਕਰਨ ਅਤੇ ਕਿਸ ਨੂੰ ਵੋਟ ਦੇਣ। 

ਇਸ ਤੋਂ ਇਲਾਵਾ ਦੂਜਾ ਉਨ੍ਹਾਂ ਦਾ ਇਲਜ਼ਾਮ ਇਹ ਹੈ ਕਿ ਸੂਬਿਆਂ ਨੂੰ ਚਲਾਉਣ ਵਾਲੇ ਨੇਤਾ ਕਮਜ਼ੋਰ ਹਨ ਅਤੇ ਇਸ ਕਾਰਨ ਕੌਮੀ ਸਿਆਸਤ 'ਚ ਤਮਿਲ ਨਾਡੂ ਦਾ ਕਦ ਘੱਟ ਹੋਇਆ ਹੈ ਅਤੇ ਦਿੱਲੀ ਦਾ ਅਸਰ ਵਧਿਆ ਹੈ। 

ਤਮਿਲ ਨਾਡੂ ਦੇ ਇਤਿਹਾਸ 'ਚ ਹਿੰਦੀ ਵਿਰੋਧੀ ਪ੍ਰਦਰਸ਼ਨ ਵੀ ਜੁੜੇ ਹਨ ਅਤੇ ਉੱਤਰ ਭਾਰਤ ਦੇ ਵਧਦੇ ਪ੍ਰਭਾਵ ਦਾ ਵਿਰੋਧ ਵੀ। 

ਲੋਕ ਬੀਤੇ ਵੇਲੇ ਨੂੰ ਯਾਦ ਕਰ ਰਹੇ ਹਨ ਜਦੋਂ ਜੈਲਲਿਤਾ ਦੀ ਸਮਰਥਨ ਵਾਪਸੀ ਨਾਲ ਵਾਜਪਈ ਦੀ ਸਰਕਾਰ ਢਹਿ ਗਈ ਸੀ, ਕੇਂਦਰ ਦੀ ਯੂਪੀਏ 'ਤੇ ਡੀਐੱਮਕੇ ਦਾ ਪ੍ਰਭਾਵ ਸੀ, ਯਾਨਿ ਕਿ ਤਮਿਲਨਾਡੂ ਦੇ ਚੁਣੇ ਨੇਤਾ ਜ਼ੋਰ-ਸ਼ੋਰ ਨਾਲ ਆਪਣੀਆਂ ਮੰਗਾਂ ਨੂੰ ਅੱਗੇ ਰੱਖਦੇ ਸਨ। 

ਕਈ ਲੋਕਾਂ 'ਚ ਨਾਰਾਜ਼ਗੀ ਇਸ ਗੱਲ 'ਤੇ ਵੀ ਹੈ ਕਿ ਮੁੱਖ ਮੰਤਰੀ ਵਜੋਂ ਜੈਲਲਿਤਾ ਨੇ ਜਿਨ੍ਹਾਂ ਵਰਕਰਾਂ ਦਾ ਵਿਰੋਧ ਕੀਤਾ, ਉਨ੍ਹਾਂ ਦੀ ਬਿਮਾਰੀ ਦੌਰਾਨ ਅਤੇ ਮੌਤ ਤੋਂ ਬਾਅਦ ਏਆਈਏਡੀਐੱਮਕੇ ਦੀ ਸੂਬਾ ਸਰਕਾਰ ਨੇ ਉਨ੍ਹਾਂ 'ਤੇ ਹਾਮੀ ਭਰੀ। 

ਭਾਵੇਂ ਉਹ ਖਾਦ ਸੁਰੱਖਿਆ ਬਿਲ ਜਾਂ ਜੀਐਸਟੀ ਨੂੰ ਇੱਥੇ ਲਾਗੂ ਕਰਨਾ ਹੋਵੇ, ਮੈਡੀਕਲ ਕਾਲਜ 'ਚ ਦਾਖ਼ਲੇ ਲਈ ਨੀਟ ਦੀ ਪ੍ਰੀਖਿਆ ਹੋਵੇ ਜਾਂ ਫਿਰ ਬਿਜਲੀ ਵੰਡ ਕੰਪਨੀਆਂ ਨੂੰ ਪਟੜੀ 'ਤੇ ਲੈ ਕੇ ਆਉਣ ਲਈ ਉਦੇ ਯੋਜਨਾ ਲਾਗੂ ਕਰਨੀ ਹੋਵੇ।...